দেখতে দেখতে কয়েক বছর পার হয়ে গেছে। আমরা যে যার মতো আছি। যেভাবে আমরা হেঁয়ালি করে বলি, সময় বহিয়া যায়। জি হ্যাঁ, সময় বহিয়া যায়। এক বিকেলে ফোনে জানালেন তিনি, ‘সময় করে একদিন জেএফকে বিমানবন্দরের কারগো সেকশনে যাওয়ার দরকার স্যার, ওখানে বাংলাদেশ শিপিং করপোরেশনের একটা শাখা অফিস আছে (এখন আর আছে কি না জানি না) এবং সেখানে তাঁর এক বন্ধু কাজ করেন, নাম মাহমুদ রেজা চৌধুরী। উদ্দেশ্য তাঁর সঙ্গে দেখা করা। দিনক্ষণ ঠিক করে একদিন দুজনে রওনা হলাম। যেতে যেতে বললেন, ‘কিছু বই দেশে পাঠাতে হবে, বিমানে খরচ অনেক পড়বে, তাই সিদ্ধান্ত নিয়েছি জাহাজে (সমুদ্রপথে) পাঠাব এবং খরচ যাই হোক সেটাই হবে সর্বনিম্ন। অবশেষে শিপিং করপোরেশনের অফিসে পৌঁছালাম আমরা।’